《赠武定州司马冯见龙公时督饷至京 其一》
明代·韩上桂

羡尔名家子，晴霄吐凤毛。风流郎署旧，勋业度支劳。

僚散同莲幕，官清似马曹。海沂功足诵，不负吕虔刀。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。